Hea valija!

Käes on valimised ja lubaduste andmise aeg, tihtipeale juhtub, et tahetakse valijatele meeldimiseks lubada asju, mis ei ole valla rahalisi võimalusi arvestades võimalikud. Adekvaatse pildi valla rahalistest võimalustest annab valla eelarvestrateegia, millega on võimalik tutvuda kõigil vallakodanikel valla kodulehe vahendusel. Seega, kui tutvud valimislubadustega, siis mõtle kriitiliselt ka selle peale, kas kõik lubatav on teostatav või hoopiski mitte!

Valimiskampaania käigus keskendub mõnigi konkureeriv erakond mitte oma programmi ja ideede kajastamisele, vaid konkurentide vastu ulatusliku laimukampaania levitamisele. Kuulutatakse lausvalet ja kontekstist väljakistud pooltõdesid. Jõelähtme Reformierakonna nimekiri on püüdnud hoiduda sellisest konkurentide mustamisest ja mahategemisest. Oleme keskendunud pigem tehtule ja tulevikuplaanidele. Osavad laimukampaaniad ei ole meie stiil!
Kui Teile tundub, et vajate seletust mõnele küsimusele, siis pöörduge julgelt meie nimekirja kandidaadi poole või helistage vallavanem Andrus Umboja telefonile.

Loodame teiega kohtuda 17. oktoobril paremini hoitud Jõelähtme nimel!

Andrus Umboja
tel. 51 50 007